
ПРОТОКОЛ № 55
от 28.07.2026 година

Р Е Ш Е Н И Е  № 820
Относно: Допускане изработването на проект за Частично изменение на подробен устройствен план - план за регулация и застрояване (ЧИПУП-ПРЗ) с цел урегулиране на спортен комплекс „Христо Ботев“ – гр. Враца
О Б Щ И Н С К И   С Ъ В Е Т
На основание чл. 21, ал. 1, т. 8, т. 11 и ал. 2 от Закона за местното самоуправление и местната администрация (ЗМСМА) във връзка с чл. 8, ал. 1 и чл. 6, ал. 2 във връзка с  чл. 3, ал. 2, т. 3 от Закона за общинската собственост (ЗОС), чл. 124а, ал. 1 и чл. 110, ал. 1, т. 1 от Закона за устройство на територията (ЗУТ), във връзка с чл. 134, ал. 2, т. 4 и т. 6 и чл. 124б, ал. 1 във връзка с чл. 125, ал. 1 от Закона за устройство на територията (ЗУТ) и при мотиви изложени в предложението,  
Р Е Ш И:

1. Одобрява задание и разрешава изработването на проект за Частично изменение на подробен устройствен план – план за регулация и застрояване (ЧИПУП-ПРЗ) с оглед образуването на 4 (четири) нови квартала с проектни номера – кв. 234, кв. 235, кв. 236 и 
кв. 237, находящи се в Спортен комплекс „Христо Ботев“, гр. Враца, както и регламентиране на застрояването в новообособените в тях урегулирани поземлени имоти, като се заложат пределно допустимите градоустройствени параметри и показатели за съответната устройствена зона.

2. Подробният устройствен план – план за регулация и застрояване да се изработи еднофазно, във фаза окончателен проект, в обем и съдържание съгласно приложената скица-предложение по чл. 135, ал. 2 от ЗУТ и съгласно изискванията на Наредба № 8/2001 г. на МРРБ за обема и съдържанието на устройствените схеми и планове и Наредба № 7/2003 г. за правила и нормативи за устройство на отделните видове територии и устройствени зона.

3. Решението на общинския съвет да се разгласи с обявление, което да се постави на определените за това места в сградата на Общината, както и на други подходящи места в територията – предмет на плана, и се публикува на интернет страницата на общината.

4.  Решението не подлежи на оспорване, съгласно чл. 124б, ал. 4 от ЗУТ.
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 23: Адр.Тодоров, В.Врачовски, В.Янков, В.Георгиев, Вл.Миленков, Вл.Лакова, Д.Димитров, Д.Пеев, Ив.Иванов, Иво Иванов, Ир.Иванова, К.Кунгалов, Л.Петков, М.Симеонова, М.Стойчевски, М.Ангелов, М.Калистратов, Н.Василев, Н.Велчовска, Р.Петков, С.Александрова, Хр.Найденов и Цв.Николаева.

ПРОТИВ – 0
ВЪЗДЪРЖАЛИ СЕ – 5: Б.Банчев, Вл.Христов, Е.Илиева, Ст.Попов и Ст.Стаменов.
ПРОЕКТЪТ ЗА РЕШЕНИЕ СЕ ПРИЕМА 
д-р владимир христов

Председател на Общински съвет – Враца

Вярно с оригинала

Нина Спасова

Гл.експерт за работа с общинските съветници

Публикувано на: 31.07.2026 г.�Влиза в сила на 28.07.2026 г.

